
RAPORT

asupra propunerii legislative pentru  modificarea şi completarea Legii  nr.21 din 1 martie 1991   privind cetăţenia română
         În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, în fond, cu  propunerea legislativă pentru  modificarea şi completarea Legii nr.21 din 1 martie 1991 privind cetăţenia română, trimisă cu adresa nr. Pl.x.801 din 1 noiembrie 2006, înregistrată  cu nr. 31/1272  din 3 noiembrie 2006.
 Senatul, în calitate de primă Cameră sesizată, a respins propunerea legislativă în şedinţa din 26 octombrie 2006.
 Potrivit prevederilor art.75 din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, competenţa decizională, în cazul acestei propuneri legislative, aparţine Camerei Deputaţilor. 
Comisia pentru administraţie publică, amenajarea teritoriului şi echilibrul ecologic, în şedinţa din 14 noiembrie 2006, a avizat favorabil propunerea legislativă, cu avizul nr.26/1258 din 14 noiembrie 2006. 
Consiliul Legislativ  a avizat favorabil propunerea legislativă, conform avizului nr.589/20.04.2006.

                  Guvernul, prin punctul de vedere, transmis cu adresa nr.1666 din 26.05.2006, nu susţine adoptarea propunerii legislative în forma prezentată .
Propunerea legislativă supusă dezbaterii are ca obiect de reglementare  modificarea Legii cetăţeniei române nr.21/1991, republicată, cu modificările şi completările ulterioare, în sensul reducerii termenelor administrative de acordare şi de dobândire a cetăţeniei române, a creşterii numărului membrilor Comisiei pentru constatarea condiţiilor de acordare a cetăţeniei şi stimularea  acestora printr-o serie de înlesniri ce urmează a fi stabilite prin norme elaborate de Ministerul Justiţiei.
În conformitate cu prevederile art. 61 din Regulamentul Camerei Deputaţilor, membrii Comisiei  au examinat propunerea legislativă mai sus menţionată  în  şedinţa din  13 iunie 2007. La această iniţiativă legislativă au  fost depuse amendamente  de către domnul deputat Augustin Zegrean  iar altele au fost formulate în cadrul dezbaterilor.
 La  lucrările Comisiei a luat parte, în calitate de invitat, din partea Ministerului Justiţiei, doamna secretar de stat Katalin Barbara Kibedi.

 Precizăm că la dezbaterile comisiei  a luat parte unul dintre iniţiatorii propunerii legislative, domnul deputat Petre Străchinaru.
           Din numărul total de 28 membri ai Comisiei juridice, de disciplină şi imunităţi au participat la şedinţă 16 deputaţi,.
În urma dezbaterii, membrii Comisiei au hotărât, cu unanimitate de voturi, să propună plenului Camerei Deputaţilor adoptarea propunerii legislative pentru modificarea şi completarea Legii  nr.21 din 1 martie 1991 privind cetăţenia română, cu amendamente admise, astfel cum sunt redate în Anexa la prezentul Raport. 
 
 În raport de obiectul şi conţinutul său, proiectul de lege face parte din categoria legilor organice.
                                                       PREŞEDINTE,                                    SECRETAR,
                                                        Sergiu Andon                                     George Băeşu
Consilier 
Dr. Corneliu Manda   

ANEXA                                                                Amendamente admise :                                                                        
	NR CRT.
	Text act normativ de bază

( Legea nr.21/1991 )
	          Text     propunere 

legislativă    

          
	    Textul propus de Comisie 

( autorul amendamentului )     
	         Motivare

	1.
	
	Lege pentru  modificarea şi completarea Legii nr.21 din 1 martie 1991 privind Cetăţenia română

	„ Lege pentru  modificarea  Legii  cetăţeniei române nr.21/1991 .”

     Autor: deputat Augustin Zegrean
	   Pentru  respectarea normelor de tehnică legislativă .    

	2.
	
	Art.I. Legea nr.21 din 1 martie  1991, privind  cetăţenia română       republicată în Monitorul Oficial al României, Partea I nr.98 din 6 martie 2000, cu modificările şi completările ulterioare, se modifică şi se  completează după cum urmează:
	 Art.I.- Legea    cetăţeniei române nr.21/1991, republicată în Monitorul Oficial al României, Partea I, nr.98 din 6 martie 2000, cu modificările şi completările ulterioare, se modifică după cum urmează:
Autor: deputat Augustin Zegrean
	 Pentru respectarea normelor de tehnică legislativă

	3
	Art.13.- Cererea de acordare a cetăţeniei române se adresează comisiei pentru constatarea condiţiilor de acordare a cetăţeniei, care funcţionează pe lângă Ministerul Justiţiei.
Misiunile diplomatice şi oficiile consulare ale României vor înainta cererile depuse acestei comisii
 Comisia, formată din 5 magistraţi de la Tribunalul Bucureşti, este desemnată, pe o perioadă de 4 ani, de preşedintele acestei instanţe.

 Preşedintele comisiei este magistratul cu funcţia cea mai mare sau , la funcţii egale, magistratul cu cea mai mare vechime în funcţie.

 Comisia are un secretariat condus de un consilier din Ministerul Justiţiei, desemnat de ministru. 
	 Alineatul 2 al articolului 13, se modifică şi va avea următorul cuprins:

………………..

Comisia  formată din 9 magistraţi de la Tribunalul Bucureşti, este desemnată pentru o perioadă de 4 ani, de preşedintele acestei instanţe
……………..
………………


	1. Articolului 13 se modifică şi   va avea următorul cuprins:
1.Art.13 - Cererea de acordare a cetăţeniei române se adresează Direcţiei pentru constatarea condiţiilor de acordare a cetăţeniei, care funcţionează  în cadrul Ministerul Justiţiei.
(2).   Se elimină
Autor: deputat Augustin Zegrean

	Pentru  respectarea normelor de tehnică legislativă. Prin reformularea adoptată noua redactare articolul 13 va avea un singur alineat,  alineatelor 2,3 şi 4 dispărând din cuprinsul articolului.
   A fost eliminată virgula după cuvântul Direcţiei.

 Măsura înlocuirii magistraţilor cu funcţionari permanenţi din cadrul Ministerului Justiţiei, cu statut de consilier, asimilat celui de magistrat, este mult mai avantajos din cel puţin următoarele considerente.

 - statutul membrilor direcţiei  s-ar permanentiza, iar activitatea  ar fi mult mai eficientă;

 - activitatea direcţiei ar fi susţinută de colaborarea interinstituţională care s-ar concretiza la nivelul Ministerului Justiţiei şi al Ministerului Internelor şi Reformei Administrative, principalele instituţii care gestionează problematica cetăţenie. Salarizarea acestora va fi asigurată din suma prevăzută în bugetul Ministerului justiţiei pentru Programul 533. 
Acest program denumit „Consolidarea sistemului juridic”,  asigură fondurile aferente salarizării magistraţilor şi personalului auxiliar de specialitate.  Pentru concordanţă cu modificările aduse alineatului precedent al articolului 13, alineatul (2)  a fost eliminat.

	4.
	………………..
	2. Articolul 13 se completează cu un nou alineat, având următorul cuprins: 
Prin normele elaborate de Ministerul Justiţiei în termen de 60 de zile calendaristice de la intrarea în vigoare a prezentei se stabilesc drepturile şi obligaţiile membrilor comisiei,precum şi regimul de lucru al acestora.
	   2.    Se elimină
   Autor: deputat Augustin Zegrean

	  Pentru respectarea normelor de tehnică legislativă, textul propus de iniţiator se constituie într-un articol distinct în cadrul propunerii legislative, marcat mai jos cu Art.III. 

	5.


	Art.14.- ……………..
Examinarea  cererii de către comisie se va putea face numai după trecerea  a 30 de zile de la data publicării acesteia.
	3.Alineatul (2) al articolului 14 se completează şi va avea  următorul cuprins : 

Examinarea  cererii de către comisie se va putea face numai după trecerea a 30 de zile de la data publicării acesteia, dar nu mai târziu de 30 de zile calendaristice de la această dată.
	2.  La articolul 14, alineatul 2 se modifică şi va avea următorul cuprins:
 Examinarea  cererii de către Direcţie se va putea face numai după trecerea a 30 de zile de la data publicării acesteia, dar nu mai târziu de 60 de zile calendaristice de la această dată.
Autor: deputat Augustin Zegrean
	Prin renumerotare, ca urmare a eliminării pct. anterior, pct.3 devine pct.2. 

 Se înlocuieşte termenul de Comisie cu termenul de Direcţie. Termenul de 30 de zile este un termen prea scurt şi ca atare se majorează la un termen de  60 de zile,  care este mult mai realist.

	 6.
	Art.18.- Pe baza raportului comisiei, ministrul justiţiei va prezenta Guvernului proiectul de hotărâre pentru acordarea cetăţeniei române ori, după caz, pentru redobândirea cetăţeniei române.
În cazul în care nu sunt îndeplinite condiţiile cerute de lege pentru acordarea cetăţenie ori redobândirea cetăţeniei, comisia, prin încheiere motivată, dispune respingerea cererii, pe baza raportului comisiei, ministerul justiţiei va comunica aceasta petiţionarului.
	4.Alineatele (1) şi (2) ale articolului 18 se modifică şi vor avea următorul cuprins: 
 Pe baza raportului comisiei, ministrul justiţiei va prezenta Guvernului, în termen de 30 de zile calendaristice proiectul de hotărâre pentru acordarea cetăţeniei

 În cazul în care nu sunt îndeplinite condiţiile cerute de lege pentru acordarea cetăţeniei, pe baza raportului comisiei, ministerul justiţiei va comunica aceasta petiţionarului în termen de 30 de zile calendaristice.

	3. Alineatele 1 şi 2 ale articolului 18 vor avea următorul cuprins:

  Pe baza raportului Direcţiei, ministrul justiţiei va prezenta Guvernului, în termen de 30 de zile calendaristice, proiectul de hotărâre pentru acordarea cetăţeniei române ori, după caz, pentru redobândirea cetăţeniei române.
 În cazul în care nu sunt îndeplinite condiţiile cerute de lege pentru acordarea cetăţeniei române ori, după caz, pentru redobândirea cetăţeniei române, pe baza raportului Direcţiei, Ministerul Justiţiei va comunica aceasta petiţionarului în termen de 90 de zile calendaristice de la publicarea cererii.  
Autor: deputat Augustin Zegrean
	 Prin eliminarea pct.2 pct. 4  devine pct.3
Pentru respectarea normelor de tehnică legislativă. Îmbunătăţire gramaticală şi de tehnică legislativă, termenul de comunicare  se majorează  la 90 de zile calendaristice de la publicarea cererii, întrucât termenul de 30 nu era suficient pentru desfăşurarea operaţiunilor legate de acordarea cetăţeniei. 

	 7.
	………………..
	……………………..
	Art. II.- În cuprinsul Legii cetăţeniei române nr.21/1991, republicată în Monitorul Oficial al României, Partea I, nr.98 din 6 martie 2000, cu modificările şi completările ulterioare, precum şi în orice alte acte normative care cuprind referiri la   Comisia pentru constatarea  condiţiilor de acordare a cetăţeniei, denumirea „Comisia pentru constatarea  condiţiilor de acordare a cetăţeniei„ se înlocuieşte cu denumirea „Direcţia pentru constatarea  condiţiilor de acordare a cetăţeniei”, iar  termenul de Comisie se înlocueşte cu termenul de Direcţie.
   Autor: Comisia juridică
	 Pentru respectarea normelor de tehnică .

	8.
	…………………


	
	Art.III. – În termen de 60 de zile calendaristice de la intrarea  în vigoare a prezentei legi, prin norme elaborate de Ministerul Justiţiei se stabilesc drepturile şi obligaţiile membrilor Direcţiei pentru constatarea condiţiilor de acordare a cetăţeniei române, precum şi regimul de lucru al acestora.

  Autor : Comisia juridică
	 Pentru conformitate cu  amendamentul prevăzut la pct.1 al propunerii legislative. 

	 9.

	………………..

	Art.II  Legea  nr.21 din 1 martie 1999 privind cetăţenia română, republicată în Monotorul Oficial al României, Partea I nr.98 din 6 martie 2000, cu modificările şi completările ulterioare, precum şi cu cele aduse prin prezenta lege, se republică în Monitorul Oficial al României, Partea I
	Art.IV.  Legea cetăţeniei române nr.21/1991, republicată în Monitorul Oficial al României, Partea I nr.98 din 6 martie 2000, cu modificările şi completările ulterioare, precum şi cu modificările aduse prin prezenta lege, se republică în Monitorul Oficial al României, Partea I, dându-se articolelor şi alineatelor  o nouă numerotare. 

Autor : Comisia juridică
	  Prin renumerotare, ca urmare a introducerii a două noi texte numerotate cu art.II şi III, art. II devine art.IV. Pentru respectarea normelor de tehnică legislativă şi corectarea unor erori materiale.

